Diari Oficial de la Generalitat Valenciana


Sumari del DOGV 4643, del 03-12-2003 (2003/12474)

DECRET 233/2003, de 28 de novembre, del Consell de la Generalitat, pel qual es confirma l'acta de delimitació dels termes municipals d'Aielo de Rugat i Rugat.
--------------------------------------------------------------------------------------------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12357


Data del document
:   28-11-2003

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Aielo de Rugat
    * Rugat
    * administració local
    * municipi
    * divisió de la propietat
    * divisió administrativa

DECRET 233/2003, de 28 de novembre, del Consell de la Generalitat, pel qual es confirma l'acta de delimitació dels termes municipals d'Aielo de Rugat i Rugat. [2003/F12847]
  
L'Ajuntament d'Aielo de Rugat, per tal de resoldre determinats problemes derivats de la presència d'una indústria i un tram d'una via de comunicació, en el territori, en principi, del municipi veí de Rugat, va adoptar l'acord d'iniciar la tramitació d'un procediment d'alteració de termes municipals que afectava estos dos municipis. No obstant això, dificultats d'índole tècnica impedien a l'ajuntament promotor del procediment concretar l'abast real de dita alteració, circumstància que es va veure agreujada per la falta d'acord amb l'Ajuntament de Rugat respecte del traçat del límit del terme municipal en la zona afectada, corresponent al sector comprés entre les fites números 4 i 5 que el definixen.
  
En conseqüència, l'Ajuntament d'Aielo de Rugat va acordar la tramitació d'un procediment de delimitació, referit al sector esmentat, que establira de forma definitiva i indubitada el traçat de la línia límit entre estos dos municipis, com a condició necessària per a promoure, si procedix, el corresponent procediment d'alteració dels termes municipals.
  
D'allò actuat en el procediment es conclou que la línia límit jurisdiccional, comuna als municipis d'Aielo de Rugat i Rugat, va quedar definida, amb la conformitat d'estos dos ajuntaments, en l'acta de delimitació practicada en 1904, sense que s'hagen aportat motius que justifiquen posar en dubte o rectificar dita acta, per la qual cosa, d'acord amb la normativa vigent en la matèria, esta ha de ser confirmada en la seua validesa respecte del tram comprés entre les fites números 4 i 5 del límit de terme municipal compartit.
  
La resolució definitiva del procediment es portarà a terme mitjançant decret del Consell de la Generalitat, de conformitat amb el que disposa l'article 9.5 del Reial Decret Legislatiu 781/1986, de 18 d'abril, pel qual es va aprovar el Text Refós de les Disposicions Legals Vigents en Matèria de Règim Local, i l'article 25 de la Llei 5/1983, de 30 de novembre, de Govern Valencià.
  
En virtut d'això, de conformitat amb el que disposen els articles 17 i 40 de la Llei 5/1983, de 30 de novembre, de Govern Valencià, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana, i després de la deliberació del Consell de la Generalitat, en la reunió del dia 28 de novembre de 2003,
  
DECRETE
  
Article únic. Confirmació de la validesa de l'acta de delimitació
  
La línia límit jurisdiccional que separa els termes municipals d'Aielo de Rugat i Rugat és la que figura en l'acta de delimitació alçada en 1904, amb la conformitat dels respectius ajuntaments i en els termes en què apareix descrita en l'annex.
  
Disposició final
  
Única. Habilitació per a la seua execució
  
Es faculta el conseller de Justícia i Administracions Públiques per a adoptar les mesures que calguen per a l'execució del que disposa este decret.
  
Contra el present decret, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 28 de novembre de 2003
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
  
VÍCTOR CAMPOS GUINOT
  
Annex